Belgia turu teenindamiseks  loodi koos Belgia juhtiva parkimisoperaatoriga APCOA Belgium ühisettevõte Mobile-For. 2006. aastal käivitus Antwerpenis NOW! Innovationsi m-parkimine, mida täna kasutatakse juba kuues Belgia linnas. "Sisuliselt oleme belgia turul monopoolne mobiilne parkimisüsteem" leidis firma juht Arho Anttila.    Firma äril on omapärane iseloom, äri suunavad poliitilised otsustusprotsessid ja kõige tähtsamad on sidemed. Belgia jaguneb kolmeks erineva iseloomuga piirkonnaks. Nendeks on Flandria, Walloonia ja  Brüssel. Praeguseks on kanda kinnitatud peamiselt Flandrias ehk flaamimaal, kus on kombeks avalike teenuste andmine allhankijatele. Wallonias on traditsiooniliselt parkimisteenused linna käes ja poliitilised otsustusprotsessid on aeganõudvamad. Kolmas Belgia piirkond on pealinn Brüssel, mis koosneb sisuliselt 19 eri linnast. NOW! Innovations-i parkimissüsteemi rakendamiseks Brüsselis tuleks kokkuleppele jõuda paljude erinevate omavalitsustega.